Scarborough, Tobago
Scarborough je grad od 4600 stanovnika na Trinidadu i Tobagu, državi u Karipskom moru. Grad je i administrativni centar otoka Tobaga.

Geografija 
Scarborough leži na jugozapadu Tobaga, smješten u zaljevu Rockly, a sam centar se prostire po obrocima brežuljka udaljenog 13 km od krajnjeg jugozapadnog rta. Na vrhu brežuljka nalazi se utvrda Kralj Georg koju su podigli Britanci krajem 18. vijeka (točnije između 1777. i 1779). To je kompleks sa kasarnama, zgradama za oficire, zatvorom i brojnim topovima. Danas se u njemu nalazi i muzej historije Tobaga.

Historija 
Scarborough je prvi put dokumentiran 1654. pod imenom Lampsinburg, kao naselje holandskih kolonista kog su osnovala dva brata. Uspjeh Holanđana u kolonizaciji Tobaga izazvao je zavist drugih evropskih sila. Britanci nisu gubili vrijeme pa su uskoro organizirali pirate koji su napadati otok, a slijedili su ih Francuzi, pa je odtad u narednih 150 godina tridesetak puta promjenio gospodare.

Holanđani su ponovno zauzeli Tobago 1670-ih i oformili su prvu civilnu vlast na otoku te doveli stotine afričkih robova da rade na zemlji. Za svoje kratkotrajne vladavine uspjeli su podići ugodan gradić širokih ulica i urednih kuća duž obale zaljeva Rockley (danas Donji grad), no istisnuli su ih Francuzi 1677. godine.

Kad su Britanci 1762. istjerali Francuze, ubrzo su na lokalitetu Studly Park, podigli novu prijestolnicu Georgetown, ali su je uskoro počeli napuštati i selili se u stari Lampsinburg koji je izrastao u financijsko-trgovački centar otoka. Ime je promjenjeno u današnji Scarborough, a od 1769. je postao i administrativni centar jer je preseljena otočka skupština.

Tobago je od 1781. ponovno u francuskim rukama, pod čijom je vlašću ostao narednih 12 godina. Nakon još nekoliko promjena gospodara Tobago je od 1814. kolonija Ujedinjenog Kraljevstva, čime je završila era političke nestabilnosti.

Privreda i transport
Današnji Scarborough je živahni grad koji egzistira od turizma. Najveći broj turista dolazi preko Internacionalnog aerodroma Arthur Napoleon Raymond Robinson (nekadašnji Crown Point) (IATA: TAB, ICAO: TTCP) koji je udaljen 11 
km od centra grada. Luka je jaružanjem produbljena kako bi mogla primiti najveće kruzere.

Izvori

Vanjske veze 

  ''Scarborough' 

Gradovi na Trinidadu i Tobagu